Namča Barva
Namča Barva (tibet. གནམས་ལྕགས་འབར་བ།  = Namjagbarwa, kin. 南迦巴瓦峰, pinyin: Nánjiābāwǎ Fēng) – kalnas Himalajų kalnų grandinės rytuose, Tibete (dab. Kinijos Liaudies Respublika), Njingči prefektūroje. Aukštis – 7782 m. Stūkso greta Jarlung Cangpo upės vingio ir jos gilaus kanjono (virš upės kalnas iškilęs 5000–6800 m). Už 22 km į šiaurės vakarus iškilęs Gjala Perio kalnas (7294 m). 1976–1992 m. Namča Barva buvo aukščiausias neįkoptas pasaulio kalnas, bet 1992 m. spalio 30 d. viršūnę pasiekė jungtinė kinų–japonų ekspedicija. Nuo to laiko į kalną įkopta nebuvo.